Document ID: 32007R1456

KOMISIJOS REGLAMENTAS (EB) Nr. 1456/2007
2007 m. gruodžio 10 d.
iš dalies keičiantis reglamentus (EB) Nr. 2058/96, (EB) Nr. 2375/2002, (EB) Nr. 2377/2002, (EB) Nr. 2305/2003, (EB) Nr. 955/2005, (EB) Nr. 969/2006 ir (EB) Nr. 1964/2006, kuriais leidžiama pradėti naudoti ryžių ir grūdų importo tarifines kvotas ir numatomas jų administravimas
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1990 m. lapkričio 26 d. Tarybos reglamentą (EEB) Nr. 3491/90 dėl Bangladešo kilmės ryžių importo (1), ypač į jo 3 straipsnį,
atsižvelgdama į 1996 m. birželio 18 d. Tarybos reglamentą (EB) Nr. 1095/96 dėl nuolaidų, pateiktų CXL sąraše, parengtame užbaigus derybas dėl GATT XXIV.6 straipsnio, įgyvendinimo (2), ypač į jo 1 straipsnį,
atsižvelgdama į 2003 m. rugsėjo 29 d. Tarybos reglamentą (EB) Nr. 1784/2003 dėl bendro grūdų rinkos organizavimo (3), ypač į jo 12 straipsnio 1 dalį,
atsižvelgdama į 2003 m. rugsėjo 29 d. Tarybos reglamentą (EB) Nr. 1785/2003 dėl bendro ryžių rinkos organizavimo (4), ypač į jo 10 straipsnio 2 dalį ir 13 straipsnio 1 dalį,
kadangi:
(1)
Komisijos reglamentuose: 1996 m. spalio 28 d. (EB) Nr. 2058/96 dėl tarifinės kvotos skaldytiems ryžiams, kurių KN kodas - 1006 40 00, skirtiems 1901 10 KN pozicijoje klasifikuojamų maisto produktų gamybai, nustatymo ir valdymo (5), 2002 m. gruodžio 27 d. (EB) Nr. 2375/2002, atidarančiame trečiųjų šalių kilmės paprastųjų kviečių, išskyrus aukštos kokybės paprastuosius kviečius, Bendrijos tarifines kvotas ir numatančiame jų administravimą bei nukrypstančiame nuo Tarybos reglamento (EEB) Nr. 1766/92 (6), 2002 m. gruodžio 27 d. (EB) Nr. 2377/2002, atidarančiame salyklinių miežių įvežimo iš trečiųjų šalių Bendrijos tarifinę kvotą bei numatančiame jos administravimą (7), 2003 m. gruodžio 29 d. (EB) Nr. 2305/2003, atidarančiame miežių importo iš trečiųjų šalių tarifines kvotas ir numatančiame jų administravimą (8), 2005 m. birželio 23 d. (EB) Nr. 955/2005 dėl Egipto kilmės ryžių įvežimo į Bendriją kvotos atidarymo (9), 2006 m. birželio 29 d. (EB) Nr. 969/2006, kuriuo atidaroma kukurūzų importo iš trečiųjų šalių Bendrijos tarifinė kvota ir numatomas jos administravimas (10) ir 2006 m. gruodžio 22 d. (EB) Nr. 1964/2006, nustatančiame išsamias leidimo pradėti naudoti Bangladešo kilmės ryžių importo kvotas ir jų administravimo taisykles, remiantis Tarybos reglamentu (EEB) Nr. 3491/90 (11) tam tikru atitinkamų kvotų administravimo atžvilgiu nustatytos skirtingos nuostatos. Siekiant patobulinti ir supaprastinti taisykles, taikomas ekonominės veiklos vykdytojams ryžių ir grūdų sektoriuose, bei užtikrinti, kad valstybės narės ir Komisija galėtų geriau administruoti šias kvotas, minėtus reglamentus reikėtų pakeisti.
(2)
Visoms šioms kvotoms reikėtų nustatyti bendras suderintas taisykles dėl importo licencijų paraiškų galutinės pateikimo datos, numatant, kad ji bet kokiu atveju būtų nustatyta iki penktadienio 13 valandos, ir patikslinant kokiais būdais valstybės narės pateiks informaciją Komisijai.
(3)
Reikėtų numatyti galimybę ekonominės veiklos vykdytojams atsisakyti mažesnio nei 20 tonų ryžių kvotos kiekio, jei jis jiems priskirtas pritaikius paskirstymo koeficientą.
(4)
Visų pirma dėl Reglamento (EB) Nr. 955/2005 reikėtų patikslinti, kad išleidžiant produktą į laisvą apyvartą pateikiamam gabenimo dokumentui ir lengvatinės kilmės įrodymams taikytinos nuostatos, nustatytos 2004 m. balandžio 21 d. Tarybos sprendimo 2004/635/EB dėl Europos Sąjungos ir Viduržemio jūros regiono šalių susitarimo, steigiančio Europos Bendrijų bei jų valstybių narių ir Egipto Arabų Respublikos asociaciją, sudarymo (12), IV protokole.
(5)
Atitinkamai reikėtų iš dalies pakeisti reglamentus (EB) Nr. 2058/96, (EB) Nr. 2375/2002, (EB) Nr. 2377/2002, (EB) Nr. 2305/2003, (EB) Nr. 955/2005, (EB) Nr. 969/2006 ir (EB) Nr. 1964/2006.
(6)
Šiame reglamente numatytos priemonės atitinka Javų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 2058/96 iš dalies keičiamas taip:
1)
2 straipsnio 1 dalis pakeičiama tokiu tekstu:
„1. Importo licencijų paraiškose nurodytas kiekis turi būti ne mažesnis kaip 5 tonos ir ne didesnis kaip 500 tonų.
Kiekvienoje licencijos paraiškoje kiekis nurodomas kilogramais be dešimtainių skaitmenų.
Importo licencijų paraiškos kompetentingoms valstybių narių institucijoms pateikiamos kiekvieną penktadienį, ne vėliau kaip iki 13 val. Briuselio laiku.“
2)
3 straipsnis pakeičiamas tokiu tekstu:
„3 straipsnis
1. Jei per savaitę pateiktose paraiškose nurodyti kiekiai viršija turimą kvotos dydį, Komisija, remdamasi Reglamento (EB) Nr. 1301/2006 7 straipsnio 2 dalimi, ne vėliau kaip ketvirtą darbo dieną nuo paskutinės paraiškų pateikimo dienos, nurodytos 2 straipsnio 1 dalies trečioje pastraipoje, nustato tos savaitės paraiškose nurodytų kiekių paskirstymo koeficientą ir iki kvotų laikotarpio pabaigos sustabdo naujų importo licencijų paraiškų pateikimą.
Einamąją savaitę pateiktos paraiškos laikomos nepriimtinomis.
Valstybės narės sutinka, kad ekonominės veiklos vykdytojai per dvi darbo dienas nuo paskirstymo koeficientą nustatančio reglamento paskelbimo galėtų atsiimti paraiškas, susijusias su mažesniu nei 20 tonų kiekiu, kuriam turi būti išduota licencija.
2. Importo licencija išduodama aštuntą darbo dieną nuo paskutinės paraiškų pateikimo dienos.“
3)
4 straipsnis pakeičiamas tokiu tekstu:
„4 straipsnis
Valstybės narės elektroniniu būdu Komisijai pateikia:
a)
ne vėliau kaip iki pirmadienio po paskutinės licencijų paraiškų pateikimo savaitės 18 val. Briuselio laiku - informaciją apie Reglamento (EB) Nr. 1301/2006 11 straipsnio 1 dalies a punkte nurodytas paraiškas importo licencijai gauti ir visus šiose paraiškose nurodytus kiekius;
b)
ne vėliau kaip antrą darbo dieną po importo licencijų išdavimo - informaciją apie išduotas licencijas, nurodytas Reglamento (EB) Nr. 1301/2006 11 straipsnio 1 dalies b punkte, visus kiekius, kuriems išduotos importo licencijos ir kiekius, su kuriais susijusios licencijų paraiškos buvo atsiimtos pagal šio reglamento 3 straipsnio 1 dalies trečią pastraipą;
c)
ne vėliau kaip paskutinę kiekvieno mėnesio dieną - apie visus per priešpaskutinį mėnesį iki šios dienos pagal šią kvotą į laisvą apyvartą faktiškai pateiktus kiekius. Jei per kurį nors iš šių mėnesių į laisvą apyvartą prekių nebuvo pateikta, siunčiami nuliniai duomenys. Tačiau trečiąjį mėnesį nuo licencijų galiojimo pabaigos apie tai pranešti nebeprivaloma.“
2 straipsnis
Reglamentas (EB) Nr. 2375/2002 iš dalies keičiamas taip:
a)
1 dalis keičiama taip:
i)
antroje pastraipoje žodis „pirmadienis“ pakeičiamas žodžiu „penktadienis“;
ii)
trečia pastraipa išbraukiama;
b)
3 dalis pakeičiama tokiu tekstu:
„3. Ne vėliau kaip iki pirmadienio po paskutinės licencijų paraiškų pateikimo savaitės 18 val. Briuselio laiku kompetentingos institucijos elektroniniu būdu siunčia Komisijai pranešimą, kuriame pagal kvotos eilės numerį nurodomos visos paraiškos, taip pat produkto kilmė ir prašomas kiekis, įskaitant nulinius duomenis.“;
c)
4 dalis pakeičiama tokiu tekstu:
„4. Licencijos išduodamos ketvirtą darbo dieną nuo 3 dalyje nurodytos galutinės pranešimo pateikimo dienos.
Importo licencijų išdavimo dieną valstybės narės elektroniniu būdu pateikia Komisijai informaciją apie išduotas licencijas, nurodytas Reglamento (EB) Nr. 1301/2006 11 straipsnio 1 dalies b punkte, ir visus kiekius, kuriems buvo išduotos importo licencijos.“
3 straipsnis
Reglamento (EB) Nr. 2377/2002 9 straipsnis iš dalies keičiamas taip:
a)
1 dalyje antroje pastraipoje žodis „pirmadienis“ pakeičiamas žodžiu „penktadienis“;
b)
3 dalis pakeičiama tokiu tekstu:
„3. Ne vėliau kaip iki pirmadienio po paskutinės licencijų paraiškų pateikimo savaitės 18 val. Briuselio laiku kompetentingos institucijos elektroniniu būdu siunčia Komisijai pranešimą, kuriame nurodomos visos paraiškos ir prašomas kiekis, įskaitant nulinius duomenis.“;
c)
4 dalis pakeičiama tokiu tekstu:
„4. Licencijos išduodamos ketvirtą darbo dieną nuo 3 dalyje nurodytos galutinės pranešimo pateikimo dienos.
Importo licencijų išdavimo dieną valstybės narės elektroniniu būdu pateikia Komisijai informaciją apie išduotas licencijas, nurodytas Reglamento (EB) Nr. 1301/2006 11 straipsnio 1 dalies b punkte, ir visus kiekius, kuriems buvo išduotos importo licencijos.“
4 straipsnis
Reglamento (EB) Nr. 2305/2003 3 straipsnis iš dalies keičiamas taip:
a)
1 dalis keičiama taip:
i)
antroje pastraipoje žodis „pirmadienis“ pakeičiamas žodžiu „penktadienis“;
ii)
trečia pastraipa išbraukiama;
b)
3 dalis pakeičiama tokiu tekstu:
„3. Ne vėliau kaip iki pirmadienio po paskutinės licencijų paraiškų pateikimo savaitės 18 val. Briuselio laiku kompetentingos institucijos elektroniniu būdu siunčia Komisijai pranešimą, kuriame nurodomos visos paraiškos ir prašomas kiekis, įskaitant nulinius duomenis.“;
c)
4 dalis pakeičiama tokiu tekstu:
„4. Licencijos išduodamos ketvirtą darbo dieną nuo 3 dalyje nurodytos galutinės pranešimo pateikimo dienos.
Importo licencijų išdavimo dieną valstybės narės elektroniniu būdu praneša Komisijai informaciją apie išduotas licencijas, nurodytas Reglamento (EB) Nr. 1301/2006 11 straipsnio 1 dalies b punkte, ir visus kiekius, kuriems buvo išduotos importo licencijos.“
5 straipsnis
Reglamentas (EB) Nr. 955/2005 iš dalies keičiamas taip:
1)
2 straipsnio 1 dalies antra pastraipa papildoma šia pastraipa:
„Kiekvienoje licencijos paraiškoje kiekis nurodomas kilogramais be dešimtainių skaitmenų.“
2)
3 straipsnio 4 dalis pakeičiama tokiu tekstu:
„4. Išleidžiant produktą į laisvą apyvartą pagal kvotas, minimas šio reglamento 1 straipsnyje, remiantis Europos Sąjungos ir Viduržemio jūros regiono šalių susitarimo IV protokolo nuostatomis, turi būti pateikiamas konkrečiai siuntai Egipte išduotas gabenimo dokumentas ir lengvatinės kilmės įrodymas.“
3)
4 straipsnis pakeičiamas tokiu tekstu:
„4 straipsnis
1. Importo licencijų paraiškos kompetentingoms valstybių narių institucijoms pateikiamos kiekvieną penktadienį, ne vėliau kaip iki 13 val. Briuselio laiku.
2. Jei per savaitę pateiktose paraiškose nurodyti kiekiai viršija turimą kvotos dydį, Komisija, remdamasi Reglamento (EB) Nr. 1301/2006 7 straipsnio 2 dalimi, ne vėliau kaip ketvirtą darbo dieną nuo paskutinės paraiškų pateikimo dienos, nurodytos šio straipsnio 1 dalyje, nustato tos savaitės paraiškose nurodytų kiekių paskirstymo koeficientą ir iki kvotų laikotarpio pabaigos sustabdo naujų importo licencijų paraiškų pateikimą.
Einamąją savaitę pateiktos paraiškos laikomos nepriimtinomis.
Valstybės narės sutinka, kad ekonominės veiklos vykdytojai per dvi darbo dienas nuo paskirstymo koeficientą nustatančio reglamento paskelbimo galėtų atsiimti paraiškas, susijusias su mažesniu nei 20 tonų kiekiu, kuriam turi būti išduota licencija.
3. Importo licencijos išduodamos aštuntą darbo dieną nuo paskutinės paraiškų pateikimo dienos.
Nukrypstant nuo Reglamento (EB) Nr. 1342/2003 6 straipsnio 1 dalies nuostatų, importo licencijos galioja nuo jų faktinio išdavimo iki kito mėnesio pabaigos.“
4)
5 straipsnis pakeičiamas tokiu tekstu:
„5 straipsnis
Valstybės narės elektroniniu būdu Komisijai pateikia:
a)
ne vėliau kaip iki pirmadienio po paskutinės licencijų paraiškų pateikimo savaitės 18 val. Briuselio laiku - informaciją apie Reglamento (EB) Nr. 1301/2006 11 straipsnio 1 dalies a punkte nurodytas paraiškas importo licencijai gauti, paraiškose nurodytus kiekius suskirsčius pagal aštuonženklį KN kodą;
b)
ne vėliau kaip antrą darbo dieną po importo licencijos išdavimo - informaciją apie išduotas licencijas, nurodytas Reglamento (EB) Nr. 1301/2006 11 straipsnio 1 dalies b punkte, visus kiekius, kuriems išduotos šios importo licencijos, suskirsčius pagal aštuonženklį KN kodą ir kiekius, su kuriais susijusios licencijų paraiškos buvo atsiimtos pagal šio reglamento 4 straipsnio 2 dalies trečią pastraipą;
c)
ne vėliau kaip paskutinę kiekvieno mėnesio dieną - apie visus per priešpaskutinį mėnesį iki šios dienos pagal šią kvotą į laisvą apyvartą faktiškai pateiktus kiekius, suskirstytus pagal aštuonženklį KN kodą. Jei per kurį nors iš šių mėnesių prekių į laisvą apyvartą nebuvo pateikta, siunčiami nuliniai duomenys. Tačiau trečiąjį mėnesį nuo licencijų galiojimo pabaigos apie tai pranešti nebeprivaloma.“
6 straipsnis
Reglamento (EB) Nr. 969/2006 4 straipsnis iš dalies keičiamas taip:
a)
1 dalis keičiama taip:
i)
antroje pastraipoje žodis „pirmadienis“ pakeičiamas žodžiu „penktadienis“;
ii)
trečia pastraipa išbraukiama;
b)
3 dalis pakeičiama tokiu tekstu:
„3. Ne vėliau kaip iki pirmadienio po paskutinės licencijų paraiškų pateikimo savaitės 18 val. Briuselio laiku kompetentingos institucijos elektroniniu būdu siunčia Komisijai pranešimą, kuriame nurodomos visos paraiškos ir prašomas produkto kiekis, įskaitant nulinius duomenis.“
c)
4 dalis pakeičiama tokiu tekstu:
„4. Licencijos išduodamos ketvirtą darbo dieną nuo 3 dalyje nurodytos galutinės pranešimo pateikimo dienos.
Importo licencijų išdavimo dieną valstybės narės elektroniniu būdu Komisijai pateikia informaciją apie išduotas licencijas, nurodytas Reglamento (EB) Nr. 1301/2006 11 straipsnio 1 dalies b punkte, ir visus kiekius, kuriems buvo išduotos importo licencijos.“
7 straipsnis
Reglamentas (EB) Nr. 1964/2006 iš dalies keičiamas taip:
a)
4 straipsnio 3 dalis pakeičiama tokiu tekstu:
„3. Importo licencijų paraiškos kompetentingoms valstybių narių institucijoms pateikiamos kiekvieną penktadienį, ne vėliau kaip iki 13 val. Briuselio laiku.
Kiekvienoje licencijos paraiškoje kiekis nurodomas kilogramais be dešimtainių skaitmenų.“
b)
5 straipsnis pakeičiamas tokiu tekstu:
„5 straipsnis
1. Jei per savaitę pateiktose paraiškose nurodyti kiekiai viršija turimą kvotos dydį, Komisija, remdamasi Reglamento (EB) Nr. 1301/2006 7 straipsnio 2 dalimi, ne vėliau kaip ketvirtą darbo dieną nuo paskutinės paraiškų priėmimo dienos, nurodytos 4 straipsnio 3 dalies pirmoje pastraipoje, nustato tos savaitės paraiškose nurodytų kiekių paskirstymo koeficientą ir iki kvotų laikotarpio pabaigos sustabdo naujų importo licencijų paraiškų pateikimą.
Einamąją savaitę pateiktos paraiškos laikomos nepriimtinomis.
Valstybės narės sutinka, kad ekonominės veiklos vykdytojai per dvi darbo dienas nuo paskirstymo koeficientą nustatančio reglamento paskelbimo galėtų atsiimti paraiškas, susijusias su mažesniu nei 20 tonų kiekiu, kuriam turi būti išduota licencija, jei paraiškoje buvo nurodytas didesnis nei šis kiekis.
2. Importo licencijos išduodamos aštuntą darbo dieną po paskutinės paraiškų pateikimo dienos.
3. Importo licencija, išduota kiekiui, kuris neviršija 2 straipsnyje nurodytame prekių kilmės pažymėjime nustatyto kiekio, įpareigoja importuoti šį kiekį iš Bangladešo.“
c)
7 straipsnis pakeičiamas tokiu tekstu:
„7 straipsnis
Valstybės narės elektroniniu būdu Komisijai pateikia:
a)
ne vėliau kaip pirmadienį po paskutinės licencijų paraiškų pateikimo savaitės iki 18 val. Briuselio laiku - informaciją apie Reglamento (EB) Nr. 1301/2006 11 straipsnio 1 dalies a punkte nurodytas paraiškas importo licencijai gauti ir visus jose nurodytus kiekius (pagal svorį) suskirsčius pagal aštuonženklį KN kodą;
b)
ne vėliau kaip antrą darbo dieną po importo licencijos išdavimo - informaciją apie išduotas licencijas, nurodytas Reglamento (EB) Nr. 1301/2006 11 straipsnio 1 dalies b punkte, bendrus kiekius (pagal svorį), kuriems išduotos šios importo licencijos, suskirsčius pagal aštuonženklį KN kodą ir kiekius, su kuriais susijusios licencijų paraiškos buvo atsiimtos pagal šio reglamento 5 straipsnio 1 dalies trečią pastraipą;
c)
ne vėliau kaip paskutinę kiekvieno mėnesio dieną - apie visus per priešpaskutinį mėnesį iki šios dienos pagal šią kvotą į laisvą apyvartą faktiškai pateiktus kiekius (pagal svorį), suskirstytus pagal aštuonženklį KN kodą. Jei per kurį nors iš šių mėnesių į laisvą apyvartą prekių nebuvo pateikta, siunčiami nuliniai duomenys. Tačiau trečiąjį mėnesį nuo licencijų galiojimo pabaigos apie tai pranešti nebeprivaloma.“
8 straipsnis
Šis reglamentas įsigalioja trečią dieną nuo jo paskelbimo Europos Sąjungos oficialiajame leidinyje.
Jis taikomas nuo 2008 m. sausio 1 d.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje, 2007 m. gruodžio 10 d.

Labels: 12
3
17